Der var lange færge-køer at spotte på havnen i Frederikshavn søndag morgen, fordi flere færge-afgange blev aflyst som resultat af kollisionen mellem Stena Jutlandica og et tankskib. Færgeafgangen fra Frederikshavn klokken 8.15 var den første fra dansk side, der var aflyst, men selv om ulykken skete allerede klokken 02.30 i nat, fik passagererne først sent besked om aflysningen. Det spredte kaos og vrede miner blandt færge-passagererne. Hen på søndagen løsnede det dog op for både færge-køer og vrede miner. Adskillige passagerer kunne se frem til en forsinkelse på flere timer, men humøret var alligevel steget adskillige grader. TV2 Nord mødte passagererne på havnen. Se det i videoen ovenfor.

Referat:
Søndag morgen var det kaos og vrede miner, der prægede Frederikshavn havn ovenpå nattens kollision mellem Stena Jutlandica og et tankskib. Men hen på dagen var passagererne i færge-køen langt mere forstående.